উপরোক্ত বক্তব্যটি হলো চুক্তির মূলনীতি, যার ভিন্নতা চুক্তি খেলাপি বলে গণ্য হতে বাধ্য। অর্থাৎ খোদ চুক্তিটাই খণ্ডে খণ্ডে ও দফায় দফায় এই মূলনীতি বিরোধী বিধি ব্যবস্থায় পরিপূর্ণ। চুক্তির মূলনীতিভিত্তিক সুফল পেতে হলে সমূদয় ভিন্নতা নির্ণয় ও তার সংশোধন আবশ্যক। এজন্য উভয় পক্ষকে সরল মনে সমঝোতায় আসতে হবে। এই পরিস্থিতিতে এ ভাবা সঠিক হবে না যে, পুনর্বিচার মানে সব অগ্রগতি হারানো, বরং পুনর্বিচার মানে মূলনীতিভিত্তিক অধিক অগ্রগতি অর্জন ও শান্তির পথ প্রশস্তকরণ।